Johann Sebastian Bach

Johann Sebastian Bach (født 21. marts 1685 i Eisenach, død 28. juli 1750 i Leipzig) var en tysk komponist og organist. Hans far, Johann Ambrosius Bach, var bymusiker i Eisenach. Fire af Johann Sebastian Bachs børn blev musikere og komponister. Wilhelm Friedemann Bach (22. november 1710 – 1. juli 1784), Carl Philipp Emanuel Bach (8. marts 1714 – 14. december 1788), Johann Christoph Friedrich Bach (21. juni 1732 – 26. januar 1795) og Johann Christian Bach (5. september 1735 – 1. januar 1782)

Bach giftede sig i 1707 med sin kusine Maria Barbara Bach, som døde i 1720. I december 1721 giftede han sig med Anna Magdalene Wülken. 
Bach fik 11 sønner og ni døtre. 

Bach er en central skikkelse i den protestantiske kirkemusik på grund af sin omfattende produktion af værker til højtiderne. Bachs passioner og oratorier med temaet Jesu lidelse og død opføres ved påskekoncerter i mange lande. Derfor bliver han kaldt "den femte evangelist" med henvisning til bibelens fire. Han er en af de største orgelkomponister. Hans musik fik stor indflydelse på organister.

Johann Sebastian Bach var kantor ved Thomaskirche i Leipzig, hvor han døde.

Biografi

Ungdomsår 
Han fødtes i en slægt af musikere. Hans far, Johann Ambrosius Bach, havde stillingen som bymusiker i Eisenach med violin som hovedinstrument.
Begge forældre døde, da han var en ti år, og han voksede op hos sin storebror Johann Christoph, som var organist i Ohrdruf.

Bach studerede musik og gik i gymnasiet. I 1699 rejste han fra broderen og hans familie i Ohrdruf og rejste til Lüneburg, hvor han fik friplads i Michaelikirkens skole. Fra Lüneburg rejste Bach ofte til Hamburg for at høre orgelmestrene Johann Adam Reincken og Vincent Lübeck. 

Efter eksamen i 1703 fik den nu 18-årige ansættelse som violinist hos  hertugen i Weimar. Han fik senere embede som organist i St. Bonifaces kirke i Arnstadt.

Under sit ophold her blev han opmærksom på italiensk kammermusik og skrev nogle af sine første kantater. I 1705 fik han fire ugers orlov for at drage til Lübeck og høre Dietrich Buxtehudes suveræne orgelspil. Ifølge myterne ønskede både Bach og Georg Friedrich Händel at blive assistent hos Buxtehude, men ingen af dem ville gifte sig med dennes datter, en betingelse for at få stillingen. Under alle omstændigheder vendte Bach først tilbage til Arnstedt fire måneder senere. Det gav konflikt med arbejdsgiveren. I 1707 fik han ansættelse ved Blasiuskirken i Mühlhausen. Bystyret støttede hans forslag om en bekostelig reparation af orgelet i kirken, og som hyldest skrev Bach  kantate, Gott ist mein König, BWV 71. Han blev dog kun et år, fordi han foretrak en højere lønnet stilling og, hvad der angiveligt var afgørende for hans beslutning, ledelsen af et professionelt kammerorkester.
I Mühlhausen giftede han sig med Maria Barbara Bach (1684–1720). De fik syv børn; de tre døde før voksenalderen. To blev musikere og komponister: (Wilhelm Friedemann Bach (22. november 1710 – 1. juli 1784) og Carl Philipp Emanuel Bach (8. marts 1714 – 14. december 1788).

Tiden i Weimar og Köthen 
1708–17 var Bach organist og kammermusiker hos hertugen i Weimar. Her komponerede han de fleste af sine orgelværker, og han fik stor anseelse som orgelekspert og virtuos, ikke mindst på grund af sine fugaer.. Han måtte forlade stillingen i Weimar efter en konflikt med bystyret; den udløste blandt andet en måned i varetægtsarrest, inden han forlod embedet i 1717.

Kort efter fik han tilbudt stillingen som kapelmester i Köthen (Anhalt). Bach blev i Köthen i fem år, og herfra stammer en alsidig produktion af verdslig instrumentalmusik.

.
Det var også her, han skrev de  populære Brandenburgerkoncerter, alle violinkoncerterne,  flere orkestersuiter og en stor del af hans klavermusik.. 1. samling af hans største samling af fugaer Das Wohltemperierte Klavier blev færdiggjort i 1722.
 
Hans hustru døde efter svær sygdom i 1720, mens Bach var bortrejst. Han giftede sig året efter med Anna Magdalena Wilcken. Hun var datter af en trompetist og skulle blive en stor hjælp for ham i hans arbejde bl.a. ved at renskrive noder. Hun fødte 13 børn. De fem overlevede faderen. To af dem blev musikere og komponister:  Johann Christoph Friedrich Bach (21. juni 1732 – 26. januar 1795) og Johann Christian Bach (5. september 1735 – 1. januar 1782).

Organist i Leipzig 
I 1723 blev Bach ansat som leder af skolen og organist ved Thomaskirken i Leipzig efter Johann Kuhnau, selv om han ikke var bystyrets førstevalg: Telemann havde afslået den prestigefyldte stilling i Sachsens førende merkantilistiske by. Bach måtte endda indgå en række kompromiser: bystyret kontrollerede hans arbejde som lærer, og der var en løbende konflikt om hans aflønning. Bach blev alligevel i stillingen i Leipzig til sin død.

Eftermæle 
Bach indtager en særstatus blandt barokkens komponister. Han er kendt som kontrapunktens store mester med et usædvanligt internationalt udsyn.

Bachs betydning for musikken er sammenlignet med William Shakespeares betydning for litteraturen og Isaac Newtons for fysikken.

Værker 

 Ca. 200 bevarede kirkekantater (BWV 1-200) – herunder
 Ach Gott, vom Himmel sieh darein (BWV 2)
 Nun ist das Heil und die Kraft (BWV 50)
 Gott ist mein König (BWV 71)
 Ich habe genug (BWV 82)
 Actus Tragicus (BWV 106)
 Herz und Mund und Tat und Leben (BWV 147)
 Gott soll allein mein Herze haben (BWV 169)
 Mein Herze schwimmt im Blut (MWV 199, 1714)
 6 motetter for blandet kor (BWV 225-231)
 Messe h-moll (BWV 232)
 Magnificat for kor, soli og orkester (BWV 243)
 Matthæuspassionen (BWV 244)
 Johannespassionen (BWV 245)
 Lukaspassionen (BWV 246)
 Markuspassionen (BWV 247)
 Juleoratoriet (BWV 248)
 Påskeoratoriet  (BWV 249)

Instrumentalmusik 
 Orgelværker
 6 triosonater (BWV 525-530)
 8 små præludier og fugaer ("Acht Kleine", tilskrives af nogle forskere Bachs elev Johann Ludwig Krebs) (BWV 553-560)
 Passacaglia c-moll (BWV 582)
 Kleines Harmonisches Labyrinth (BWV 591)
 Pedal-Exercitium (BWV 598)
 Orgelbüchlein (47 koralforspil) (BWV 599-644)
 6 Schüblerkoraler (BWV 645-650)
 17 koraler (ur Klavierübung III) (BWV 669-689)
 29 orgelkoraler ("Kirnbergersamlingen") (BWV 690-713)
 Duetter (BWV 802-805)
 6 Partita og variationer over koraler (BWV 825-830)
 18 koraler ("Leipzigkoralerne")
 Das Wohltemperierte Klavier I & II (48 præludier och fugaer) (BWV 846-893)
 Goldbergvariationerne (BWV 988)
 Violinsonater (BWV 1001-1006)
 Fløjtesonater (BWV 1030-1032)
 6 Cellosuiter (BWV 1007-1012)
 6 Brandenburgkoncerter (BWV 1046-1051)
 4 orkestersuiter (BWV 1066-1069)
 Ein Musikalisches Opfer (BWV 1079)
 Die Kunst der Fuge (BWV 1080)
 Engelske suiter
 Italiensk koncert
 Fransk ouverture
 Toccataer

Kilder til videre læsning 
 Bach-manuskript i Det Kongelige Bibliotek

Noter

Eksterne henvisninger 
 

 
 (Adobe Flash ) Bachs 48 præludier och fugaer  (BWV 846-893)
 (Adobe Flash - Bachs Goldbergvariationerne  (BWV 988)

Barokkomponister
Kirkemusikkomponister
Komponister fra Tyskland
Orgelkomponister
Organister fra Tyskland
 
Tyskere i 1600-tallet
Tyskere i 1700-tallet
Johann Sebastian
Walhalla